Document ID: 32006D0364

PADOMES LĒMUMS
(2006. gada 15. maijs)
par Eiropas Kopienas nostāju attiecībā uz Apvienoto Nāciju Organizācijas Eiropas Ekonomikas komisijas noteikumu projektu par mehānisko transportlīdzekļu adaptīvo priekšējā apgaismojuma sistēmu (AFS) apstiprināšanu
(Dokuments attiecas uz EEZ)
(2006/364/EK)
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu,
ņemot vērā Padomes Lēmumu 97/836/EK (1997. gada 27. novembris) par Eiropas Kopienas pievienošanos ANO Eiropas Ekonomikas komisijas Nolīgumam vienotu tehnisko prasību apstiprināšanai riteņu transportlīdzekļiem, aprīkojumam un detaļām, ko var uzstādīt un/vai lietot riteņu transportlīdzekļos, un par nosacījumiem to apstiprinājumu savstarpējai atzīšanai, kas piešķirti, pamatojoties uz šīm prasībām (“Pārskatītais 1958. gada Nolīgums”) (1), un jo īpaši tā 4. panta 2. punkta otro ievilkumu,
ņemot vērā Komisijas priekšlikumu,
ņemot vērā Eiropas Parlamenta piekrišanu (2),
tā kā:
(1)
Apvienoto Nāciju Organizācijas Eiropas Ekonomikas komisijas noteikumu projekts par mehānisko transportlīdzekļu adaptīvo priekšējā apgaismojuma sistēmu (AFS) apstiprināšanu (turpmāk - “noteikumu projekts”) novērsīs tehniskos šķēršļus attiecībā uz minētajām sastāvdaļām mehānisko transportlīdzekļu tirdzniecībā starp Līgumslēdzējām pusēm, vienlaikus garantējot augstu drošības un vides aizsardzības līmeni.
(2)
Ir lietderīgi noteikt Kopienas nostāju attiecībā uz noteikumu projektu.
(3)
Noteikumu projekts būtu jāiekļauj Kopienas mehānisko transportlīdzekļu tipa apstiprināšanas sistēmā,
IR NOLĒMUSI ŠĀDI.
1. pants
Ar šo tiek apstiprināts noteikumu projekts atbilstoši dokumentiem TRANS/WP.29/2005/31 un TRANS/WP.29/2005/31/add.1.
2. pants
Kopiena, ko pārstāv Komisija, balso par labu noteikumu projektam balsojumā, kas notiks Administratīvās komitejas sēdes laikā nākamajā Apvienoto Nāciju Organizācijas Eiropas Ekonomikas komisijas Pasaules foruma par transportlīdzekļu noteikumu saskaņošanu sanāksmē.
3. pants
Noteikumu projektu iekļauj Kopienas mehānisko transportlīdzekļu tipa apstiprināšanas sistēmā.
Briselē, 2006. gada 15. maijā

Labels: 7
8